Kerrielamsvleispastei | SARIE
Kerrielamsvleispastei	deur Barbara Joubert
Verhit oond tot 180 °C. Verhit sowat 50 ml olyfolie in ’n groot kastrol. Voeg 570 g lamsvleisblokkies by en braai tot bruin. Voeg 1 fyngekapte ui en 2 fyngekapte knoffelhuisies by en braai 5 minute. Voeg 5 ml borrie en 15 ml kerriepoeier by. Geur met sout en varsgemaalde swartpeper. Voeg 250 ml kookwater by en maak kastrol toe met deksel. Plaas in oond en bak 1½ uur tot vleis sag is. Haal uit en voeg 15 ml blatjang by. Laat vulsel afkoel. Voer 4 groot holtes van ’n muffinpan uit met 2 x 400 g-velle blaardeeg. Skep vulsel in en draai lang stroke oortollige deeg bo-op. Verf met 1 geklitste eier. Plaas in oond en bak 35 – 40 minute. Griekwastad-moorde: Don 'bewus van gerugte' | Nuus24
Fotogalery - Griekwastad-moorde: Gedenkdiens gehou
Griekwastad-moorde: Gedenkdiens gehou
Bloemfontein – Terwyl die polisie hul ondersoek na die Paasnaweek-moorde op Griekwastad voortsit, hou Don Steenkamp, die enigste oorlewende van die treurspel, hom besig met sy perdry.OFM berig Hannelie Heckroodt, die tiener se Gimkana-instrukteur en die gesin waarmee Don (15) tans woon, sê dit gaan goed met seun as ‘n mens die omstandighede in ag neem.Heckroodt sê die seun het Maandag sy skoolloopbaan aan Grey-kollege (Sekondêr) hervat, maar het Woensdag na die plaas teruggekeer.Sy het bygevoeg dat Don bewus is van die “gerugte” wat die ronde doen.In die binnekringe van die polisie is gesê ’n tienerseun is die enigste verdagte in die ondersoek na die skietdood van Deon Steenkamp (44), sy vrou, Christel (43), en hul 14-jarige dogter, Marthella, het Beeld vroeër vandeesweek berig.Me. Steenkamp is moontlik eerste geskiet. Sy is glo twee keer geskiet waar sy voor die rekenaar gesit het. Die doodskoot was in haar agterkop.Beeld het berig mnr. Steenkamp is vermoedelik tweede geskiet. Hy is glo drie keer geskiet; een keer in die kop.Marthella is na bewering twee keer geskiet; in die sy en in die kop.Die vermoede is tans dat daar slegs een skieter was.Dit is nog nie duidelik wanneer Don na sy skool sal terugkeer nie.Heckroodt sê hulle vat dinge nou een dag op ‘n slag, het OFM berig.Volg Nuus24 op Twitter Lees meer oor: don steenkamp | griekwastad-moorde VOLGENDE OP NUUS24X